钦定古今图书集成/明伦汇编/闺媛典/第034卷 > 郭维城妻任氏
## 钦定古今图书集成/明伦汇编/闺媛典/第034卷 > 郭维城妻任氏

按《庐江县志》：“任氏，郭维城妻，文学嗣泰母七岁能通
女训，性至孝，孩时分给果饵，必密贮之，他日以进父
母。于归后，父海宇以寇变救母，被七创，金疮时发，痛
彻骨髓。氏闻，夜分疾起，归宁，亲进药饵，不假人手，疾
寻愈。人咸以为诚孝所感，事尊嫜尢尽礼。翁殁，朔望
进馔佐馂如常仪。孀姑在堂，承欢养志。家贫，脱簪珥
以供菽水”，终身无倦。